3หนุ่ม 3มุม คัมแบ็ก ปล่อย MV 3หนุ่ม 3มุม X2 ก่อนลงจอ (คลิป)
สร้างความฮือฮาให้กับแฟนๆอีกครั้ง เมื่อ ช่องวัน 31 เตรียมนำซิทคอมในตำนาน 3 หนุ่ม 3 มุม คืนจอ ใน 3 หนุ่ม 3 มุม✕2 ขอเรียกน้ำย่อยเอาใจผู้ชมกันก่อน ด้วย MV เพลง 3 หนุ่ม 3 มุม✕2 ที่มากันครบ 6 หนุ่มคู่พ่อลูก อาทิ กบ ทรงสิทธิ์ แท่ง ศักดิ์สิทธิ์ มอส ปฏิภาณ บี เสถียรพงษ์ ปีโป้ ณัชพัณณ์ และ ซี ปรัตถกร ที่ยังคงความคลาสสิกและกลิ่นอายของเพลง 3 หนุ่ม 3 มุม เพิ่มความพิเศษด้วยท่อน Rap ในแบบฉบับรุ่นพ่อและรุ่นลูกตอบโต้กันอย่างสนุกสนานซึ่ง 3 หนุ่มรุ่นพ่อ กบ-แท่ง-มอส ได้เผยถึงความรู้สึกว่าบรรยากาศตอนถ่ายทำ รุ่นพ่ออย่างพวกเราใช้พลังงานเยอะมากครับ (หัวเราะ) ลูกๆแต่ละคนคือจัดเต็มมาก แต่ขอบอกเลยว่าถ้าเจอพวกเราตอนอายุ 18-19 เนี่ย แก๊งลูกๆต้องชิดซ้ายไปเลยนะ (หัวเราะ) เหมือนได้กลับมารื้อฟื้นท่าเต้นตอนสมัยหนุ่มๆ และปัดฝุ่นให้กับตัวเองอีกครั้ง ลูกๆแต่ละคนเก่งมาก สร้างสีสันออกสเต็ปแดนซ์ไม่ยอมกันเลยจริงๆ ส่วนความพิเศษของเพลงนี้คือเนื้อร้องท่อนแร็ปครับ ถ้าใครอยากเห็นพ่อๆทั้ง 3 คนร้องแร็ปและโชว์ลีลาเท้าไฟ ต้องดูใน MV ครับ (หัวเราะ) บอกเลยว่าถ้าใครคิดถึง 3 หนุ่ม3 มุม ดู MV ปุ๊บ น่าจะหายคิดถึงกันแน่นอนครับ กลับมาครั้งนี้บอกเลยคูณ 2 จะมีอะไรเปลี่ยนแปลงไปมากมายขนาดไหน ต้องตามดูกันนะครับด้าน 3 ลูกชายสุดแสบ ปีโป้-บี-ซี เสริมว่า ก่อนอื่นต้องบอกว่าดีใจและปลื้มใจมากๆ นอกจากจะได้ร่วมงานกับนักแสดงรุ่นใหญ่อย่างพี่กบ-พี่แท่ง-พี่มอสแล้ว ถือเป็นครั้งแรกในชีวิตที่มี MV เป็นของตัวเองเลยครับ พวกเราตื่นเต้นกันมาก เพราะ พี่ๆ ทั้ง 3 คน คือไอดอล แรกๆอาจจะมีเกร็งกันบ้าง แต่พอได้ออกสเต็ป กันไปสักพักก็หายตื่นเต้น แถมได้สอนทีมคุณพ่อเต้นตามพวกเราด้วยนะครับ (หัวเราะ) รับรองสนุกสนานยิ้มตามกันแน่นอนครับ.
สร้างความฮือฮาให้กับแฟนๆอีกครั้ง เมื่อ ช่องวัน 31 เตรียมนำซิทคอมในตำนาน 3 หนุ่ม 3 มุม คืนจอ ใน 3 หนุ่ม 3 มุม✕2 ขอเรียกน้ำย่อยเอาใจผู้ชมกันก่อน 
3 หนุ่ม 3 มุม ×2,MV,มิวสิควิดีโอ,กบ ทรงสิทธิ์,แท่ง ศักดิ์สิทธิ์,มอส ปฏิภาณ,ข่าววันนี้,ดารา